
ΔΕΛΤΙΟ ΤΥΠΟΥ

Μετά τη χθεσινή πρωτόγνωρη απόφαση του Πρωτοδικείου που πάρθηκε μετά από αγωγή της Κυβέρνησης και αποφάσισε ουσιαστικά ότι είναι … παράνομο το δικαίωμα της Α.Δ.Ε.Δ.Υ. να προκηρύσσει απεργίες στο δημόσιο τομέα, τη σκυτάλη του αυταρχισμού πήραν σήμερα οι δυνάμεις της καταστολής.
Η αναίτια, απρόκλητη και βάναυση επίθεση των ΜΑΤ έξω από το Υπουργείο Οικονομίας με χημικά και γκλόπς κατά των δημοσίων υπαλλήλων, των συνταξιούχων και της διοίκησης της Α.Δ.Ε.Δ.Υ., αποτελεί πρωτοφανή επίθεση στα συνδικαλιστικά και δημοκρατικά δικαιώματα.

Η αυταρχική συμπεριφορά δεν πρόκειται να κάμψει τους δίκαιους αγώνες των εργαζομένων στο Δημόσιο που παλεύουν για να έχουν σύνταξη, εφάπαξ, γιατρούς και φάρμακα.  
Από την Εκτελεστική Επιτροπή της Α.Δ.Ε.Δ.Υ.

